नियम विरूद्ध दो कर रहे थे दफ्तर में काम
एसडीएम हरेश मंडावी ने शुक्रवार को गुरुर मुख्यालय में उपपंजीयक कार्यालय का सुबह 11.30 बजे दौरा किया। जहां अनाधिकृत रूप से दो व्यक्ति सरकारी कार्य करते मिले। जिसे कोई अधिकार नहीं है। न उनके पास डिग्री है और न ही सरकारी कर्मचारी है फिर भी जमीन रजिस्ट्री कर रहे थे। कब से स्थानीय लोगों के भरोसे काम चल रहा था, इसकी जांच की जा रही है।
एसडीएम मंडावी ने बताया कि निरीक्षण के दौरान उपपंजीयक पीके वासनिक व लिपिक एसके साहू उपस्थित नहीं थे। एक भी शासकीय कर्मचारी उपस्थित नहीं था। दोपहर 12 बजे लिपिक पहुंचा। वहीं उपपंजीयक ने किसी जगह मीटिंग में होने की बातें कहीं। इनके अनुपस्थिति में दो लोग हेमंत कुमार, जमीन रजिस्ट्री का काम कर रहे थे। उपस्थित दोनों ने बताया कि एक ताला चाबी खोलने का काम करता है, वहीं एक को चाय वाले के रूप में लोग जानते है। हाइकोर्ट व शासन का स्पष्ट आदेश है कि सरकारी कर्मचारियों के माध्यम से ही लोगों का काम शासकीय विभागों में होना है। लेकिन ऐसा नहीं पाया गया। संबंधित अधिकारी अपने स्तर पर लोगों से काम करा रहे थे। जो नियम के विरूद्ध है। हेराफेरी की संभावना होने की चर्चा भी चल रही है। बहरहाल उपपंजीयक वासनिक व लिपिक को नोटिस जारी किया गया है। नोटिस का जवाब संतोषजनक नहीं मिलने पर एफआईआर दर्ज करने की बातें एसडीएम कर रहे हैं।
रोज उपपंजीयक कार्यालय में पहुंचते हैं जमीन रजिस्ट्री कराने लोग : सोमवार से शनिवार तक उपपंजीयक कार्यालय में जमीन रजिस्ट्री कराने के लिए लोग पहुंचते हैं। प्रत्येक रिकार्ड का हिसाब किताब जरूरी है। इस वित्तीय वर्ष में कितना रजिस्ट्री हुआ, कितना राजस्व प्राप्त हुआ और अन्य बिंदुओं पर अधिकारी जानकारी खंगाल रहे हैं।
दस्तावेजों की जांच जारी
शुक्रवार को सुबह 11.30 बजे उपपंजीयक कार्यालय का निरीक्षण किया। दो लोग जो सरकारी कर्मचारी नहीं है, फिर भी उपपंजीयक कार्यालय में जमीन रजिस्ट्री का काम कर रहे थे। यह हाईकोर्ट व शासन के आदेश का उल्लंघन है। तत्काल उपपंजीयक व लिपिक को कारण बताओ नोटिस जारी किए है। दस्तावेजों की जांच की जा रही है। हेराफेरी होने पर एफआईआर की कार्रवाई की जाएगी। हरेश मंडावी, एसडीएम
बालोद. एसडीएम ने उपपंजीयक कार्यालय का निरीक्षण किया।
hin_Deva hin_Deva hin_Deva hin_Deva hin_Deva hin_Deva hin_Deva